Upute za provedbu državne mature tijekom epidemije koronavirusa (COVID-19) **I. blok – obvezni ispiti – ljetni rok – lipanj 2020.**

Upute su izrađene u suradnji s Nacionalnim centrom za vanjsko vrednovanje obrazovanja i Ministarstvom znanosti i obrazovanja

**VAŽNO!!!**

**Preporuka:**

**Mjere opreza prije ispita. Svi pristupnici, djelatnici uključeni u provedbu ispita državne mature i pomoćnici na ispitu državne mature, 14 dana prije svakog ispita pridržavaju se što je više moguće pravila kojima se smanjuje mogućnost zaraze (izbjegavanje trgovina, mjesta većeg okupljanja ljudi, javnog prijevoza, kućnih druženja, dosljedno provođenje socijalne distance i higijene i sl.).**

1. **Upute za osobe uključene u provedbu ispita državne mature:**
* **Mjere prije dolaska na ispit**
1. Tijekom epidemije koronavirusa državnoj maturi može pristupiti isključivo djelatnik koji ne pokazuje znakove akutne respiratorne bolesti, a koja se može očitovati sljedećim simptomima: povišena tjelesna temperatura, kašalj, poteškoće u disanju, poremećaj osjeta njuha i okusa i sl.
2. Državnoj maturi **ne može** pristupiti djelatnik kojemu je izrečena mjera samoizolacije te kod kojeg je utvrđena zaraza COVID-19. O tome mora obavijestiti Školu minimalno 48 sati prije pisanja ispita na kojemu je sudionik, osim u iznimnim situacijama kada je mjera samoizolacije izrečena neposredno prije ispita (tada javlja Školi odmah po izricanju mjere).
3. Djelatnici se ne grupiraju pri dolasku (izvan i unutar ustanove poželjan je fizički razmak od 2 metra). Ovim uputama upozorava ih se da održavaju fizičku i socijalnu distancu.
4. Djelatnici obavezno prije dolaska na ispit moraju izmjeriti tjelesnu temperaturu.
* **Mjere prilikom ulaska u Školu**
1. **Djelatnici su dužni dezinficirati ruke sa dezinficijensom postavljenim za tu svrhu.**
2. **Nakon dezinfekcije djelatnici preuzimaju od osoba zaduženih za to: zaštitne maske i zaštitne rukavice koje trebaju pravilno odjenuti.**

**Nošenje maski na samom ispitu je obavezno, posebno za dežurne nastavnike koji provjeravaju osobne iskaznice i koji su u neposrednoj blizini s drugim osobama.**

1. **Kretanje kroz hodnik obavezno uz fizičku distancu od 2m.**
* **Obveze djelatnika uključenih u provedbu ispita DM**
1. **Dolazak na ispite koji se provode je 2 sata prije početka ispita**
2. **U 7,10 je čitanje uputa u zbornici škole, molim prema uputama sjesti u zbornici održavajući razmak od 2 m.**
3. **Nakon čitanja uputa dežurni nastavnici uređuju vrata ispitne prostorije (raspored sjedenja i popis učenika). Imena ispitnih prostorija biti će unaprijed postavljena s natpisom ISPITI NE SMETAJ. Molim ne skidati ih nakon završetka ispita.**
4. Nakon uređenja ispitne prostorije preuzimaju od ispitnog koordinatora ispite i stavljaju ih na ispitna mjesta predviđena za pojedinog pristupnika.
5. Od 8,15 dežurni nastavnici odlaze do klupa ispred škole na kojima će kontrolirati osobne iskaznice učenika.
6. **Voditelji ispitnih prostorija puštaju jednog po jednog učenika u ispitnu prostoriju vodeći računa da prvo ulazi osoba koja najdalje sjedi u ispitnoj prostoriji. Samo oni dodiruju kvake na ispitnim prostorijama.**
7. **U učionici je već osiguran razmak između ispitnih mjesta veći od 2 m, tako da nije potrebno pomjerati klupe.**
8. **Nakon kontrole i upućivanja učenika do ispitnih prostorijama, dežurni nastavnici odlaze u ispitne prostorije u koje su zaduženi za provedbu ispita. Najkasnije do 8,45.**

**Nakon 8,45 poslove oko kontrole osobnih iskaznica i upućivanja učenika u ispitne prostorije preuzimaju ispitni koordinator i njegov zamjenik.**

1. **U ispitnoj dvorani prozori su otvoreni cijelo vrijeme od dolaska dežurnih nastavnika, a ako to uvjeti dopuštaju i cijelo vrijeme tijekom ispita (osim dijela slušanja ispita iz stranih jezika).**
2. **Ako je učenik zatražio kemijsku olovku od dežurnih nastavnika više je ne vraća već je odnosi kući sa ostalim svojim priborom.**
3. **Pristupnici nakon završetka ispita svoje ispitne materijale ostavljaju na rubu stola, a dežurni nastavnici ih sakupljaju kada svi završe s pisanjem ispita i napuste ispitnu prostoriju.**
4. **Učenik koji je ranije završio s pisanjem ispita smije napustiti ispitnu prostoriju prema starom Pravilniku o provođenju DM, a ako pišu do kraja najprije izlaze učenici bliže vratima, pa srednji red i tek na kraju oni do prozora.**
5. **Nakon završetka ispita dežurni nastavnici skidaju imena s klupa, raspored sjedenja i popis učenika s vrata i odnose ispite kod ispitnog koordinatora.**
6. **Napuštanje ustanove uz obaveznu dezinfekciju ruku.**